מנחם מורשת

מנחם מורשת (11 בספטמבר 1927 - 20 ביולי 1980) היה מרצה בכיר במחלקה ללשון עברית וללשונות שמיות באוניברסיטת בר-אילן.

ביוגרפיה
נולד בפולין ובשנת 1935 עלה לארץ ישראל. היה מדריך בתנועת בני עקיבא ובמקביל לימד עשור בבית ספר יסודי ולאחר מכן עשור בבית ספר תיכון. את חוק לימודיו לתואר הראשון והשני, שאותו סיים בשנת 1964, עשה באוניברסיטת בר-אילן; נושא עבודת המאסטר שלו היה: "הרמב"ן כבלשן: על פי פירושו לתורה". כתב דוקטורט באוניברסיטה העברית תחת הדרכתו של פרופסור יחזקאל קוטשר. נושא הדיסרטציה שלו היה: "לקסיקון הפועל שנתחדש בלשון התנאים", והוא יצא לאחר מותו בשנת 1981 כספר.

לימד באוניברסיטת בר-אילן החל משנת 1967 ונעשה מרצה בכיר ב-1976. במקביל הורה באוניברסיטת תל אביב ובאוניברסיטת חיפה.

עיקר חיבוריו המדעיים נסובו על לשון חכמים, זאת בהשפעת מורו יחזקאל קוטשר, שזה היה תחום מרכזי במחקרו. עיקר עבודתו עסקה בתלמוד הירושלמי ובתלמוד הבבלי, אולם הוא חקר גם את המדרש ואת הביטויים מלשון חז"ל ומשפת המקרא.

ספריו
 ללשונן של הברייתות העבריות בבבלי/ מנחם מורשת. רמת גן: האוניברסיטה בר-אילן, תשל"ב-תשל"ד.
 לקסיקון הפועל: שנתחדש בלשון התנאים/ מנחם מורשת. רמת גן: אוניברסיטת בר-אילן, תשמ"א 1980. יצא מחדש באותה הוצאה בתשפ"ג.
 חבורת ילדי החמד/ מנחם מורשת, איורים: מנחם למברגר. תל אביב: רשפים: תשמ"ג 1983.

קישורים חיצוניים
 
 
 

אנשי העלייה החמישית
אנשי חינוך דתיים
אנשי חינוך ישראלים
בוגרי אוניברסיטת בר-אילן
בעלי תואר דוקטור מהאוניברסיטה העברית בירושלים
בלשנים ולשונאים ישראלים
חוקרי השפה העברית
סגל אוניברסיטת בר-אילן: לשון עברית ולשונות שמיות
ישראלים שנולדו ב-1927
ישראלים שנפטרו ב-1980